Sådan lægger du Cyanogenmod på LG G2 | hoelgaard.com\nCyanogenMod er som nævnt indledningsvis en “custom rom”, hvilket i Android-sammenhæng betyder en udgave af Android, der er lavet som alternativ til den version af Android, en enhed er “født med”.\nFor det er nemlig på de fleste Android-enheder muligt at udskifte styresystemet til et andet. Det kræver blot, at enheden “rootes” – altså at der opnås administratorrettigheder til det “dybereliggende” filsystem, hvor selve Android-styresystemet opbevares.\nUdgangspunktet for CyanogenMod er den rene, rå Android – altså præcis som Google har udtænkt den.\nMen det er ikke helt nok for teamet bag CyanogenMod. De har nemlig igennem de forskellige versioner af Android lagt forskellig ekstra funktionalitet i CyanogenMod. Funktionalitet der har været forskellig fra version til version og fra enhed til enhed.\nCyanogenMod har endvidere i mange tilfælde forbedret enhedernes ydeevne, så brugeroplevelsen er blevet bedre.\nVil du gerne se, hvordan CyanogenMod 10.2 ser ud, kan du få et glimt af det, når “Brille” gennemgår det i videoen på Living Smart TV’s anmeldelse af LG G2.\nCyanogenMod startede måske nok som en enkelt (super)nørds projekt. Men sidenhen er det blevet så meget mere.\nSiden starten i 2009 er CyanogenMod blevet udviklet af et stadigt voksende samfund af selvstændige udviklere, der hver især har kastet ressourcer efter at lave den – i deres øjne – perfekte custom rom til Android.\nCyanogenMod er derfor ikke længere et “kælderprojekt”, men snarere en værdig konkurrent til de forskellige retninger, som Android tager hos forskellige producenter. Her tænker jeg bl.a. på Samsung TouchWiz, LG Optimus UI, HTC Sense og Sony Xperia UI, der hver især repræsenterer producentens holdning til, hvordan Android skal opleves på en smartphone.\nI øvrigt har CyanogenMod sidst i 2013 taget springet til at starte op som “rigtig” virksomhed. Og i den forbindelse er den første smartphone, der er født med CyanogenMod, blevet lanceret: Oppo N1.\nVi skal vel til det…\nSom overskriften på dette indlæg siger – vi skal have lagt CyanogenMod på min LG G2.\nI min pilottest-anmeldelse af G2 var LG’s version af Android noget af det, som jeg var mindst imponeret over. Ligeledes var hastigheden på G2 heller ikke helt så imponerende som jeg havde håbet.\nLæs: Statusområdet fra helvede… og Android i flydende form\nOg efter at have brugt Nexus 5, der for en stor dels vedkommende deler hardware med G2, er jeg sikker på, at der kan trækkes mere ydeevne ud af G2 end LG selv har formået med den nuværende firmware.\nTrin 1 – Læs\nDet første du bør gøre, er at læse grundigt op på, hvad det er, du foretager dig.\nJeg kan umuligt skrive alt, hvad du skal vide om custom roms, rooting, recovery osv. Så her er lidt læsning nødvendigt. Og ja – det foregår på engelsk:\nLæs: Generelt om CyanogenMod [engelsk]\nNår du er sikker på, at du også ønsker at prøve CyanogenMod, bør du sætte dig ind i, hvad det vil sige at “roote” din enhed (opnå administratorrettigheder) og installere en anden “recovery” (gør det muligt at installere custom rom – sammenlignelig med bios på en PC).\nLæs: Wikipedia: “Android rooting” [engelsk]\nLæs: XDA-Developers: “Recovery” [engelsk]\nHUSK: Selvom du har læst, hvad der kan læses og ved, hvad du giver dig i kast med…så kan det ikke afvises, at du ender med en smartphone, der bedst egner sig som brevvægt. Det hænder nemlig, at der går noget galt i processen og at telefonen bliver “bricked” (= en mursten). Så er du advaret… 😉\nTrin 2 – Download\nHov – sprang du lige trin 1 over? 😉\nJeg ved det godt – det er fristende at springe alt den kedelige læsning over og gå direkte til det sjove.\nMen tro mig når jeg siger, at det kan være godt givet ud at sætte sig lidt ind i custom roms og hvad dertil hører, inden du kaster dig ud i det.\nJeg har selv prøvet at sidde med en Asus tablet, som jeg troede var helt død på grund af en fejl fra min side, men hvor det til sidst – efter nogle timers kamp – alligevel lykkedes at få den bragt tilbage til livet (efter jeg var blevet godt svedig).\nSå…når du har læst på lektien, er det tid til at downloade.\nNår du skal hente CyanogenMod, skal du først bestemme dig for, hvor stabil du ønsker din telefon skal være. Du kan nemlig godt hente den allernyeste version (de såkaldte “nightlies”), der bliver færdigbagt (næsten) hver nat. Men så risikerer du også at få diverse fejl med.\nHvis du vil være så godt som 100% sikker på at have en fejlfri mobil, skal du vælge en download, der er markeret som “stable” (stabil).\nJeg anbefaler, at du placerer de downloadede filer i en mappe, der er let at tilgå (altså ikke begravet dybt i filsystemet på din PC) – jeg benytter i dette eksempel mappen “E:\_Android-LGG2-Cyanogenmod”.\nDownload: Oversigt over CyanogenMod-downloads til LG G2 (international version) [engelsk]\nTil denne vejledning benytter jeg mig af seneste “stable” version af CyanogenMod – nemlig cm-10.2.0-d802.zip fra 2. december 2013.\nDerudover er det også en god idé at hente Google Apps, der af ophavsretslige årsager ikke følger med i CyanogenMod-pakken:\nDownload: Google Apps [engelsk]\nHusk at hente den version af Google Apps, der passer til den hentede udgave af CyanogenMod (i mit tilfælde til “CM 10.2”).\nTrin 3 – Installer\nNår du har downloadet CyanogenMod, skal du i gang med selve installationen. Til hjælp under installationen er der naturligvis en installationsvejledning:\nLæs: CyanogenMod: “How to install CyanogenMod Android for LG G2” [engelsk]\nOPDATERING 27. april 2014: Som nogle af mine læsere har bemærket, er der 3 døde links på ovennævnte side. Derfor kan du midlertidigt hente filerne her “hos mig”. Du finder dem nederst i dette indlæg – lige før kommentarerne. Bemærk at du skal gemme alle tre filer uden “.txt” for at få det til at virke!\nNogle Android-enheder kan bruge “CyanogenMod Installer”, der installeres som en app på enheden. Med den installeret, kan hele installationsprocessen med root og installation af CyanogenMod klares i én ombæring.\nCyanogenMod Installer er dog ikke tilgængelig for LG G2 på nuværende tidspunkt, så installation må klares på “gammeldaws maner”.\nBemærk: Det er et krav ifm. installationen, at du benytter en Windows PC. Du kan altså ikke lave samme nummer på en computer med fx Mac OS eller Linux.\nTrin 3.1 – Installer Android SDK\nFør du kan gå i gang, skal du downloade og installere “Android SDK” (Software Development Kit).\nTrin 3.2 – Installer LG G2 Drivere\nDu skal også installere drivere til LG G2.\nDette skulle gerne ske automatisk, når du forbinder din G2 til din Windows PC med USB-kabel.\nSker det ikke automatisk, kan du hente driverne her:\nDownload: LG G2 Produktsupport – USB driver\nKlik Softwareopdateringer og drivere og klik dernæst DOWNLOAD til USB DRIVER til Windows.\nTrin 3.3 – Installer custom recovery\nDe følgende trin er så godt beskrevet i CyanogenMods vejledning, at jeg blot vil henvise til den.\nBemærk: Når du gemmer filen “loki_flash” kan Windows finde på at kalde den “loki_flash.txt”. Husk derfor at slette endelsen “.txt” efterfølgende.\nBemærk at du skal køre adb-kommandoerne i vejledningens trin 7 fra en Windows kommandoprompt (“cmd.exe”). For at få det til at virke, skal du kopiere filerne “adb.exe” og “AdbWinApi.dll” fra det installerede Android SDK (se trin 1.1) til din “arbejdsmappe” – i eksemplet er det “E:\_Android-LGG2-Cyanogenmod”.\nPå min PC fandt jeg “adb.exe” og “AdbWinApi.dll” i følgende mappe: “C:\_Users\_[brugernavn]\_AppData\_Local\_Android\_android-sdk\_platform-tools\_”. Placeringen kan dog være anderledes på din PC.\nDevice not found: Får du fejlmeddelelsen “error: device not found”, har du enten ikke slået USB-debugging til på din G2 eller også mangler du de korrekte drivere til Windows (se trin 1.2).\nOffline: Får du vist et device efterfulgt af teksten “offline”, har du ikke fået installeret det/de seneste “Android SDK” (se trin 1.1). Eller også har du fået installeret det rigtige “Android SDK”, men benytter en gammel version af “adb.exe”.\nScreenshots til indstillinger på mobil:\nScreenshot til vejledningens punkt 7:\nScreenshot til vejledningens punkt 11:\nTrin 3.4 – Root-adgang\nJeg er ikke helt overbevist om, at dette trin er nødvendigt. Men eftersom jeg kunne konstatere, at min G2 ikke havde korrekt root-adgang efter trin 3.3, skader det i hvert fald ikke at tage det med. Du kan altså benytte det efter behov.\nFølg nedenstående trin for at opnå root-adgang (administrator-adgang) til din G2:\nÅbn denne side: XDA Developers-tråd [engelsk]\nFølg linket hvor der står “Okay, where do I get this?” og download zip-filen ved at klikke på linket øverst i tråden.\nFølg 6-trins-vejledningen i den første tråd. Vi har allerede styr på trin 1-2 fra tidligere, og du kan se bort fra trin 5-6, da det også fremgår, når filen “root.bat” bliver kørt.\nScreenshot til root-adgang:\nTrin 3.5 – Recovery-installation af CyanogenMod\nHer vi jeg igen henvise til CyanogenMods egen vejledning:\nNærmere bestemt afsnittet “Installing CyanogenMod from recovery”.\nJeg har et par kommentarer til vejledningen:\nPunkt 1: Vi har allerede hentet den ønskede udgave af CyanogenMod i trin 2.\nPunkt 2: Jeg havde ikke held med at kopiere filen “cm-10.2.0-d802.zip” indeholdende CyanogenMod til G2, når den var i recovery. Derfor genstartede jeg tilbage til almindelig Android og foretog kopieringen via Windows stifinder. Dette kan gøres ved at tilslutte G2 som medieenhed via USB. I samme åndedrag kopieres også de hentede “Google Apps” til G2’s interne hukommelse.\nPunkt 3: I stedet for at lave tricket med knapperne på G2, kan du genstarte til recovery med kommandoen “adb reboot recovery”, der køres i en kommandoprompt.\nPunkt 4: Hvis du evt. ønsker at vende tilbage til LG’s brugergrænseflade igen, kan det være en god idé at tage en backup.\nPunkt 5: Dette trin tager rigtigt lang tid (“Formatting /cache”) – for mig tog det omkring 10 minutter, før den var færdig. Men det er åbenbart normalt for G2, at det kan tage op til 15 minutter.\nScreenshots til installation af CyanogenMod:\nHar du gennemført alle ovenstående trin “efter bogen”, bør du have en G2, som kører CyanogenMod.\nEr det ikke helt gået som planlagt – eller er du i tvivl om noget i vejledningen – er du meget velkommen til at skrive en kommentar. Så vil jeg svare tilbage hurtigst muligt – og gøre hvad jeg kan for at hjælpe!!!\nGod fornøjelse med CyanogenMod på din LG G2! 🙂\nFile size: 70 KB Downloads: 492\nFile size: 10 MB Downloads: 395\nFile size: 288 B Downloads: 392\n← Sonos malker Nexus 5’s batteri\tInvitation til presselancering af LG G Flex →


Danske Ørredsøer - Find Ørredsø i Danmark\n<< Tilbage til oversigten 9\nBusbjergvej 85 • 8850 Bjerringbro • Tlf. +45 8687 1270\nDagligt fra solopgang til solnedgang.\nDaily from sunrise until sunset.\nGudenådalens Lystfiskersø ligger i et naturskønt område, tæt ved Gudenåen. Søen er på ca. 10.000 kvm og har en vanddybde på 3-4 meter. Søen er velegnet for fluefiskeri og den er særdeles børnevenlig. Fiskekort købes ved selvbetjening ved indgangen. Rundt om søen er opsat borde og bænke, hvor medbragt mad kan nydes.\nDer må fiskes med regnorm, flue, spinnere, små blink, majs, rejer og power bait.\nLigger mellem Ulstrup og Bjerringbro på sydsiden af Gudenåen. Placeret tæt ved Gudenådalens camping og Busbjerg. Parkering på indrettet parkeringsplads.\nGudenådalens Lystfiskersø lies in a beautiful area, close to the Gudenå river. The lake covers an area of approx. 10,000 m² and is 3-4 metres deep. It is ideal for fly fishing and extremely child-friendly. Angling permits can be purchased at the vending machine near the entrance. Round the lake, tables and benches have been set up where you can enjoy your picnic lunch.\nYou may fish with earthworms, fly, spinner, small spoon bait, maize, shrimps and power bait.\nLies between Ulstrup and Bjerringbro on the southern side of the Gudenå river. Situated close to Gudenådalens camping and Busbjerg. Parking at the parking area provided.\nGudenådalens Lystfiskersø liegt in einem naturschönen Gebiet unweit der Gudenå. Der See ist ca. 10.000 m² groß und hat eine Wassertiefe von 3-4 m. Der See eignet sich für Fliegenfischen und ist überaus kinderfreundlich. Angelkarten in Selbstbedienung am Eingang. Um den See herum stehen Tische und Bänke, wo man sein mitgebrachtes Essen verzehren kann.\nGefischt werden darf mit Regenwurm, Fliege, Spinner, kleinen Blinkern, Mais, Krabben und Powerbait.\nLage: Zwischen Ulstrup und Bjerringbro an der Südseite der Gudenå. Unweit von Gudenådalens Camping und Busbjerg. Parken auf dafür vorgesehenem Parkplatz.


DEN HEMMELIGE RELIGION af Ove von Spaeth. Gratis e-bog. Hvad betød talen fra den brændende tornebusk? Hvad ligger der bag Guldkalvens kult? Hvordan har stjernelæren præget i Bibelen? Hvilke spor fra mysteriekult er der i Moses religion? (Side 17 af 170)\nDEN HEMMELIGE RELIGION (17 af 170)\n'Æselbroen' mellem stjernerne\nI astromytologien var Æselhoven et andet navn for stjernen Canopus ved foden af Verdensaksens (axis mundi's) stjernelinje hen over himlen - et rodpunkt anset som forbundet med magiske kræfter, herunder seksuelle kræfter: Bl.a. i hieros gamos-ritualet ("ægteskab med guden") udført ved foden af en søjle/pæl/(akse) i kultrummet. - Mere om Verdensaksen i kap. 15 og 16 (og også bind 1's kap. 10, samt bind 2's kap. 4).\nOm end æslet ikke umiddelbart har med jødisk religionsudøvelse at gøre, er der dog mindelser om dets særlige magi i rabbinerskrifternes oplysning om, at "Kain slog sin bror Abel ihjel med en æselkæbe" - i øvrigt en handling der ligner ritualmord.\nDet Gamle Testamente omtaler Samson som naziræer, 'en udvalgt', dvs. indviet medlem af en særlig israelitisk sekt - og også, at han "ved Guds indgriben" slog tusinde fjender ihjel med en æselkæbe.\nHvorfor der netop brugtes en æselkæbe har flere forbundne årsager. Æselkæber med skarpe sten indsat med beg i kæbebenets tandrodshuller er fundet ved Jordens ældste kendte by Jeriko. Disse æselkæber med "savtakskær" har i tidernes morgen været anvendt som høstsegl til den tidligste dyrkelse af korn, en slags vild hvede (emmer), hvis kerner sidder så løst, at de let vil tabes ved indhøstning, hvis ikke stråene skæres uden problemer netop af et takket skær. Og med dette udstyr kunne æselkæben lige såvel anvendes som et effektivt våben.\nLigeledes ses Kain med det krumme og skarpe æselkæbe-høstsegl optræde i de indviedes lignelser i astromytologien om stjernebilledet Orion, der stadig senere afbildes tilsvarende, blot med seglet som et krumsværd dannet af den buede stjerneformation ved hans ene arm.\nI himmelområdet omkring Verdensaksens nederste del kendtes der i oldtidskulturerne et stort stjernebillede, Æslet (forsvundet på nutidens stjernekort og decimeret til et hestevæsen, Enhjørningen). Æslet har "Isis' stjerne" Sirius som hjertet og Canopus som venstre forbens hov (Jf. Fandens hov er på venstre ben). Æslets 'Haledusk' var et babylonisk udtryk for Plejaderne. Æselørene er stjerner, der stadig hedder Nordlige og sydlige Æsel (Asellus borealis et australis).\nDette stjernebillede Æslet overlejrer en stor del af stjernebilledet Arken/Skibet ved Verdensaksens rod. Den gamle verdens opfattelse af makrokosmos som værende genspejlet i mikrokosmos - "som i Himlen således også på Jorden" - fremtræder efter samme princip, også når indvielsesritualet for et kongebarn foregik i en ark/et skib, og for en voksen ved et æsel. Dette fordi disse forhold mytologisk var forbundet med samme himmelområde ved Verdensaksens fod, hvad enten det sted opfattedes som stjernebilledet Arken/Skibet eller stjernebilledet Æslet. Bl.a. omtales i "1. Mosebog" (49,11):\n-"… et voksent æsel og hunæslets føl bundet til vinstokken …".\nNetop denne bibelteksts billeder er, af bl.a. Josefus, omtalt for at være en reference til stjerner og stjernetegn som symbol for Israels 12 stammer - og vil her tydeligvis netop gengive stjernebilledet Æslet fæstnet til Verdensaksen ("vinstokken") og forbundet med Solen:\n- Jerusalems ældste kendte præstekonge Melchizedek red på et æsel, ligesom senere Jesus, i samme by. Der var mytologisk sammenhæng mellem Solen og det til Verdensaksen forbundne stjernebillede Æslet.\nTre dage før Jesu korsfæstelse, red han - ifølge evangelierne - på netop 'hunæslets føl' (jf. føllet ved vinstokken), hvilket udtryk på hebraisk er aton, men det var også det egyptiske navn for 'Solen' og 'Solguden'! Jesus blev her hyldet som den nye konge, da han red gennem Jerusalems østport ved påsken, der altid var forbundet med fuldmåne ved forårsjævndøgn: Dvs. tidspunktet hvor Solen ifølge den tids sprogbrug gik gennem "himlens østport": forårsjævndøgnspunktet. Jf. "Johannes' Åbenbaring", der visualiserer himlen som Jerusalem med sine 12 porte. Forårspunktet på Solens bane markeredes på himlen af det østligste dyrekredstegn, Vædderen, - og just Jerusalems østport hed Vædder- eller Fåreporten.\nPlutarch satte den magiske og kraftfulde æselhov i direkte forbindelse med forhold omkring Alexander d. Stores død, der forekommer at have et umiskendeligt mysteriepræg med kongedrab - en ritualofret konge. Der var tale om en dødelig gift indsmuglet i en udhulet æselhov. Alexander døde maj-juni 323 f.Kr. under mystiske omstændigheder, indledt ved tidspunktet da Solen i forsommeren passerede Verdensaksen ud for Æselhoven-Canopus på himlen.\nDen græske digter Æsop's fabler, hvoraf flere omtaler særlige æsler, bl.a. i forbindelse med udøvelse af astronomi, var under overfladen ikke barnlige historier, men bl.a. astromytologier fra kulternes lære. Jf. senere f.eks. "Tusind og Én Nat"s fortællinger, der indeholder flere lignelser overleveret fra babyloniske mysteriekulter.\nHos den græske matematiker Euklid af Alexandria (200-tallet f.Kr), der var grundlægger af læren om plangeometri - geometri hørte også med til den filosofiske lære i kulterne - handler "femte læresætning" i hans første bind af "Elementerne" om den ligebenede trekant. Den figur kaldtes senere for "æselbroen". På engelsk hedder et malerstaffeli med lige høje ben samlet i topvinkel stadig easel. Forbindelsen genkendes her:\n- Stjernebilledet Æslet's hov: Canopusstjernen (alternativt dets hjerte, Sirius-stjernen), var i himmelgeometrien vinkeltoppunkt for en ligebenet trekant, Æselbroen. Dens vinkelben opfattedes som betydningsfulde forbindelser til særlige punkter på Solens banecirkel, ekliptika, med fremtidige jævndøgnspunkters markering for nye tidsaldre. (Jf. kap. 21).\nSammenfattende fremgår konkret, at æslets symbolik typisk tilhører indvielseskulterne. Som det skal blive klart, kan sporene desuden følges til nogle ikke-alment kendte mysterier bag Moses' religion.\nI mysteriespil hos babyloniere, egyptere og senere grækere og romere ses anvendt en iklædning af dyreskind med ben med hove eller klove - til brug af de deltagere, der bl.a. skulle forestille behornede satyrer eller naturguden Pan.\nEn skildring, 1200 år efter Moses, nævner at i Jerusalems Tempels indre ses en statue af Moses med en bog og ridende på et æsel.\nRabbinerskrifterne kommenterer Bibelens beretning om Kain, der dræbte sin bror - og fortæller, at hans våben var et æsels kæbeben.\nStjernebilledet Æslet i himmelområdet ved stjernen Sirius spillede en betydelig rolle i oldtidens stjernelære og mytologi - og synes også have relationer til flere emner i Bibelen, hvor æsler optræder på særlig måde.\nTv.: Den egyptiske gud Seth\nsom pælsat ("korsfæstet").\nTh.: Den romerske officer\nAlexamenos' indvielse -\nkorsfæstet iført æselmaske.\nFra en væg i Quirinale, Rom.